Publication: Magyar Közlöny
Issue: MK-2000-30 (Year: 2000, Number: 30)
Era: 1990-2004
Section: 20 A 7. § (1) bekezdés e) pontja az 1997. évi CIII. törvény 90. §
Paragraph Index: 179

(2) 22 A vámárukkal/árukkal kapcsolatos tevékenység engedélyezéséhez vámbiztosítékot (tevékenységi garanciát) kell nyújtani az e törvényben meghatározott esetekben és formában. A vámszabadterület, a magánvámraktár üzemeltetője és a halasztott vámfizetésre jogosult a központi vámszervtől kérheti, hogy az általa nyújtandó vámbiztosíték összegének megállapításakor a vámteher alapjának számításánál, a több engedély alapján vámeljárás alá vont azonos vámáru/áru vámterhét csak egy alkalommal, a legmagasabb mértékű garancia megállapításánál vegyék figyelembe, ha a vámbiztosíték ilyen módon történő megállapításához a kérelmező az általa vezetett nyilvántartáson alapuló, ellenőrizhető adatokat szolgáltat. Az adatszolgáltatás tartalmát e törvény végrehajtási rendelete határozza meg.

Source: https://magyarkozlony.hu/hivatalos-lapok/d8fb63e1a3b61227bfcace6226a183c9b09c8e62/dokumentumok/18647c16514f04b85b8c6daa6760781a3f6cc132/letoltes